Document ID: /roh_data/filtered/fineweb-2-filterrobots_roh.jsonl.gz/31146

En la Turgovia ed en la regiun d'Appenzell e Son Gagl hai dà urizis da granella ed era en il Grischun vegn avertì da granella. La situaziun da l'aura resta instabila. Tenor ils meteorologs maina il vent dal sidvest natiers aria umida e chauda. Quai possia chaschunar ferms urizis.
Ferma plievgia en l'Appenzell
En l'Appenzell ha la ferma plievgia da la notg passada, cun fin 60 liters per meter quadrat, chaschunà donns vid bajetgs e vehichels. Quai tenor la polizia. Blessads n'hai dà nagins. Pertutgà il pli fitg èn las vischnancas da Trogen, Bühler e Gais.
Pervi da la ferma plievgia ed urizis per part vehements resta la situaziun d'aua gronda en Svizra critica. Il decurs dal di vegnan spetgads ulteriurs uradis ed urizis, en spezial en la Svizra centrala ed orientala. (sd/sda)